CELEX: 32021D0594
Language: et
Date: 2021-04-09 00:00:00
Title: Nõukogu otsus (EL) 2021/594, 9. aprill 2021, Euroopa Liidu nimel võetava seisukoha kohta siseveeliikluse standardite koostamise Euroopa komitees ja Reini laevaliikluse keskkomisjonis seoses siseveelaevanduse valdkonna kutsekvalifikatsioone käsitlevate standardite vastuvõtmisega

13.4.2021   
               
               
                  ET
               
               
                  Euroopa Liidu Teataja
               
               
                  L 125/56
               
            
         NÕUKOGU OTSUS (EL) 2021/594,
         9. aprill 2021,
         Euroopa Liidu nimel võetava seisukoha kohta siseveeliikluse standardite koostamise Euroopa komitees ja Reini laevaliikluse keskkomisjonis seoses siseveelaevanduse valdkonna kutsekvalifikatsioone käsitlevate standardite vastuvõtmisega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 91 lõiget 1 koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Reini laevaliikluse muudetud konventsioon, millele kirjutati alla 17. oktoobril 1868 Mannheimis ning mida on muudetud 20. novembril 1963 Strasbourgis allkirjastatud konventsiooniga, millega muudetakse Reini laevaliikluse muudetud konventsiooni, jõustus 14. aprillil 1967 (edaspidi „konventsioon“).
                  
               
                     (2)
                  
                  
                     Konventsiooni artikli 17 kohaselt võib Reini laevaliikluse keskkomisjon (CCNR) võtta vastu kutsekvalifikatsioonide valdkonna nõudeid.
                  
               
                     (3)
                  
                  
                     3. juunil 2015 loodi CCNRi raames siseveeliikluse standardite koostamise Euroopa komitee (CESNI), et välja töötada siseveeteid käsitlevad tehnilised standardid eri valdkondade jaoks, eelkõige seoses laevade, infotehnoloogia ja meeskonnaga.
                  
               
                     (4)
                  
                  
                     CESNI peaks võtma oma järgmisel kohtumisel 15. aprillil 2021 vastu madruste ohutusalase baaskoolituse standardi, mida liikmesriigid saaksid järgida oma riiklike nõuetena (edaspidi „CESNI standard 20_04“), ning nelja keele standardsete suhtlusfraaside standardi, millega aidatakse paadimeestel ja kipritel toime tulla olukordades, kus tekivad kommunikatsiooniprobleemid (edaspidi „CESNI standard 20_39“). Nii CESNI standardi 20_04 kui ka CESNI standardi 20_39 eesmärk on hõlbustada Euroopa Parlamendi ja nõukogu direktiivi (EL) 2017/2397 (1) kohaldamisalasse kuuluvate nõuete rakendamist.
                  
               
                     (5)
                  
                  
                     CCNR peaks oma 2. juuni 2021. aasta täiskogu istungil võtma vastu resolutsiooni, millega muudetakse Reini jõel tegutsevate laevameeskondade töökorraldust käsitlevat korda, et lisada viide siseveelaevanduse valdkonna kutsekvalifikatsioone käsitlevatele Euroopa standarditele (edaspidi „ES-QIN standardid“), sealhulgas CESNI standardile 20_04 ja CESNI standardile 20_39.
                  
               
                     (6)
                  
                  
                     CESNI standardi 20_04 ja CESNI standardi 20_39 eesmärk on hoida siseveeliikluses kõrgeimat ohutustaset ja soodustada ühtlustamist direktiivi (EL) 2017/2397 kontekstis.
                  
               
                     (7)
                  
                  
                     On asjakohane määrata kindlaks liidu nimel CESNIs ja CCNRis võetav seisukoht.
                  
               
                     (8)
                  
                  
                     Liit ei ole ei CCNRi ega CESNI liige. Liidu seisukoha peaksid seetõttu esitama nende organite liikmeks olevad liikmesriigid, tegutsedes ühiselt liidu huvides,
                  
               ON VASTU VÕTNUD KÄESOLEVA OTSUSE:
         
            Artikkel 1
            
               1.   Seisukoht, mis võetakse liidu nimel CESNIis seoses CESNI standardi 20_04 ja CESNI standardi 20_39 vastuvõtmisega, on nõustuda nende vastuvõtmisega.
            
            
               2.   Seisukoht, mis võetakse liidu nimel CCNRis seoses resolutsiooni vastuvõtmisega, millega muudetakse Reini jõel tegutsevate laevameeskondade töökorraldust käsitlevat korda, et lisada viide ES-QIN standarditele, samuti viited CESNI standardile 20_04 ja CESNI standardile 20_39, on toetada kõiki ettepanekuid, millega viiakse Reini jõel tegutsevate laevameeskondade töökorraldust käsitlev kord ES-QIN standarditega kooskõlla.
            
         
         
            Artikkel 2
            
               1.   Artikli 1 lõikes 1 esitatud seisukoha esitavad liikmesriigid, kes on CESNI liikmed, tegutsedes ühiselt liidu huvides.
            
            
               2.   Artikli 1 lõikes 2 esitatud seisukoha esitavad liikmesriigid, kes on CCNRi liikmed, tegutsedes ühiselt liidu huvides.
            
         
         
            Artikkel 3
            Artiklis 1 esitatud seisukohtade väiksemates tehnilistes muudatustes võidakse kokku leppida ilma nõukogu täiendava otsuseta.
         
         
            Artikkel 4
            Käesolev otsus jõustub selle vastuvõtmise päeval.
         
         
            Brüssel, 9. aprill 2021
            
               
                  Nõukogu nimel
               
               
                  eesistuja
               
               A.P. ZACARIAS
            
         
         
            (1)  Euroopa Parlamendi ja nõukogu 12. detsembri 2017. aasta direktiiv (EL) 2017/2397, milles käsitletakse siseveelaevanduse valdkonna kutsekvalifikatsioonide tunnustamist ning millega tunnistatakse kehtetuks nõukogu direktiivid 91/672/EMÜ ja 96/50/EÜ (ELT L 345, 27.12.2017, lk 53).